ประกาศกระทรวงการคลัง เรื่อง ออกใช้เหรียญกษาปณ์ที่ระลึก 100 ปี จุฬาลงกรณ์มหาวิทยาลัย พ.ศ. 2560
ประกาศกระทรวงการคลัง
เรื่อง
ออกใช้เหรียญกษาปณ์ที่ระลึก ๑๐๐ ปี จุฬาลงกรณ์มหาวิทยาลัย
พ.ศ. ๒๕๖๐[๑]
 

ด้วยกระทรวงการคลังได้จัดทำเหรียญกษาปณ์ที่ระลึก
๑๐๐ ปี จุฬาลงกรณ์มหาวิทยาลัยในวันที่ ๒๖ มีนาคม พ.ศ. ๒๕๖๐
ออกใช้ตามกฎกระทรวงกำหนดลักษณะของเหรียญกษาปณ์ที่ระลึก ๑๐๐ ปี จุฬาลงกรณ์มหาวิทยาลัย
พ.ศ. ๒๕๖๐ คือ

เหรียญกษาปณ์โลหะสีขาว
(ทองแดงผสมนิกเกิล) ราคายี่สิบบาท
หนักเหรียญละ ๑๕ กรัม
ลักษณะ เป็นเหรียญกษาปณ์ไม่ขัดเงา
วงขอบนอกมีเฟืองจักร
ขนาด เส้นผ่าศูนย์กลาง
๓๒ มิลลิเมตร
ลวดลาย ด้านหน้า
กลางเหรียญมีพระบรมรูป
พระบาทสมเด็จพระจุลจอมเกล้าเจ้าอยู่หัว
ทรงฉลองพระองค์ครุยดุษฎีบัณฑิตกิตติมศักดิ์
ทางกฎหมาย
มหาวิทยาลัยเคมบริดจ์
ประเทศอังกฤษ
และพระบรมรูป
พระบาทสมเด็จพระมงกุฎเกล้าเจ้าอยู่หัว
ทรงฉลองพระองค์ครุยวิทยฐานะ
พระบรมราชูปถัมภกของเนติบัณฑิตยสภา
ในพระบรมราชูปถัมภ์
เบื้องบนและเบื้องล่าง
มีลายไทยประดิษฐ์
ภายในวงขอบเหรียญด้านขวา
มีข้อความว่า
พระบาทสมเด็จพระปรมินทร
มหาจุฬาลงกรณ์
พระจุลจอมเกล้าเจ้าอยู่หัว
และด้านซ้ายมีข้อความว่า
พระบาทสมเด็จ
พระปรเมนทรมหาวชิราวุธ พระมงกุฎเกล้า
เจ้าอยู่หัว
ด้านหลัง
กลางเหรียญมีรูปอาคารมหาจุฬาลงกรณ์
เบื้องบนรูปอาคารมหาจุฬาลงกรณ์
มีรูปตราประจำมหาวิทยาลัย
ภายในวงขอบ
เหรียญเบื้องบนมีข้อความว่า
ครบ ๑๐๐ ปี
จุฬาลงกรณ์มหาวิทยาลัย
๒๖ มีนาคม ๒๕๖๐
เบื้องล่างมีข้อความบอกราคาว่า
๒๐ บาท
และข้อความว่า ประเทศไทย โดยมีลายไทย
ประดิษฐ์คั่นระหว่างข้อความเบื้องบนกับ
เบื้องล่างทั้งสองข้าง

จึงประกาศให้ทราบทั่วกัน
ส่วนเหรียญกษาปณ์ชนิดและราคาอื่นที่ประกาศออกใช้ไปแล้วยังคงใช้ได้ต่อไป


ประกาศ
ณ วันที่ ๒๐ มกราคม พ.ศ. ๒๕๖๐
อภิศักดิ์
ตันติวรวงศ์
รัฐมนตรีว่าการกระทรวงการคลัง

























พรวิภา/ปริยานุช/จัดทำ
๓๑
มกราคม ๒๕๖๐

ปริญสินีย์/ตรวจ
๑
มีนาคม ๒๕๖๐

ปิยะธิดา/ปรับปรุง
๘ ตุลาคม ๒๕๖๑




[๑] ราชกิจจานุเบกษา
เล่ม ๑๓๔/ตอนพิเศษ ๓๐ ง/หน้า ๑๔/๒๗ มกราคม ๒๕๖๐